“Umang Shipping” เซ็นเช่าเรือ “สวิตา นารี” PSL ระยะยาวกว่า 1 ปี
PSL เผยเรือ “สวิตา นารี” ทำสัญญาเช่าระยะยาวกับบริษัท Umang Shipping Services เป็นระยะเวลา 11 - 13 เดือน
PSL เผยเรือ “สวิตา นารี” ทำสัญญาเช่าระยะยาวกับบริษัท Umang Shipping Services เป็นระยะเวลา 11 - 13 เดือน
31 ม.ค. 2565

บริษัท พรีเชียส ชิพปิ้ง จํากัด (มหาชน) หรือ PSL เปิดเผยว่า เรือสวิตา นารี ซึ่งเป็นเรือขนาดอัลตราแมกซ์ของบริษัทฯ ได้ทำสัญญาเช่าระยะยาวเป็นระยะเวลา 11 ถึง 13 เดือน กับบริษัท Umang Shipping Services Ltd. ในฐานะผู้เช่า นับตั้งแต่วันที่ 28 มกราคม 2565 โดยมีอัตราค่าระวางขั้นต้นแบบผันแปรที่ร้อยละ 115 ของอัตราค่าระวางเฉลี่ยในช่วง 15 วันก่อนหน้าของดัชนี Baltic Exchange Supramax Index (BSI) ซึ่งในปัจจุบัน อัตราค่าระวางแบบผันแปรดังกล่าว อยู่ที่ประมาณ 22,500 เหรียญสหรัฐต่อวัน